Na temelju članka 160. Zakona o državnim službenicima („Narodne novine“, br. 155/23 i 85/24), članka 2. Uredbe o raspisivanju i provedbi javnog natječaja i internog oglasa u državnoj službi („Narodne novine“, br. 78/17 i 89/19) i odobrenja Ministarstva pravosuđa, uprave i digitalne transformacije, Klasa: 112-01/24-01/984, Urbroj: 514-08-01-01/05-24-02, od 09. listopada 2024. godine, Ministarstvo unutarnjih poslova, Policijska uprava zadarska raspisuje

**JAVNI NATJEČAJ**

**za prijam u državnu službu na neodređeno vrijeme u Ministarstvo unutarnjih poslova, Policijsku upravu zadarsku**

1. **POSTAJA POMORSKE I AERODROMSKE POLICIJE ZADAR**

**daktilograf (daktilograf u smjeni) - 1 izvršitelj/ica**

Stručni uvjeti:

* razina 4.2 ili 4.1 HKO-a (kvalifikacija stečena završetkom srednjoškolskog obrazovanja u trajanju od četiri ili više godina ili kvalifikacija stečena završetkom srednjoškolskog obrazovanja u trajanju od tri ili dužem od tri, a kraćem od četiri godine), gimnazija ili srednja strukovna škola
* najmanje jedna godina radnog iskustva na odgovarajućim poslovima
* državni ispit I. razine

1. **ODJEL ZA TEHNIKU**

**policijski tehničar - 1 izvršitelj/ica**

**(policijski tehničar za komunikacije)**

Stručni uvjeti:

* razina 4.2. ili 4.1 HKO-a (kvalifikacija stečena završetkom srednjoškolskog obrazovanja u trajanju od četiri ili više godina ili kvalifikacija stečena završetkom srednjoškolskog obrazovanja u trajanju od tri ili dužem od tri, a kraćem od četiri godine), srednja strukovna škola
* najmanje jedna godina radnog iskustva na odgovarajućim poslovima
* državni ispit I. razine

1. **ODJEL ZA DRŽAVLJANSTVO I STRANCE**

**referent (upravni referent) - 2 izvršitelja/ice**

Stručni uvjeti:

* razina 4.2 HKO-a (kvalifikacija stečena završetkom srednjoškolskog obrazovanja u trajanju od četiri ili više godina), gimnazija ili srednja strukovna škola
* najmanje jedna godina radnog iskustva na odgovarajućim poslovima
* državni ispit I. razine

1. **POLICIJSKA POSTAJA BENKOVAC-OBROVAC**

**referent (upravni referent) - 1 izvršitelj/ica**

Stručni uvjeti:

* razina 4.2 HKO-a (kvalifikacija stečena završetkom srednjoškolskog obrazovanja u trajanju od četiri ili više godina), gimnazija ili srednja strukovna škola
* najmanje jedna godina radnog iskustva na odgovarajućim poslovima
* državni ispit I. razine

1. **ODJEL MATERIJALNO-FINANCIJSKIH POSLOVA**

**ekonom (ekonom) - 1 izvršitelj/ica**

Stručni uvjeti:

* razina 4.2 HKO-a (kvalifikacija stečena završetkom srednjoškolskog obrazovanja u trajanju od četiri ili više godina), gimnazija ili srednja strukovna škola
* najmanje jedna godina radnog iskustva na odgovarajućim poslovima
* državni ispit I. razine

1. **ODJEL MATERIJALNO-FINANCIJSKIH POSLOVA**

**stručni referent za poslove tekućeg održavanja (referent) - 1 izvršitelj/ica**

Stručni uvjeti:

* razina 4.2 HKO-a (kvalifikacija stečena završetkom srednjoškolskog obrazovanja u trajanju od četiri ili više godina), gimnazija ili srednja strukovna škola
* najmanje jedna godina radnog iskustva na odgovarajućim poslovima
* državni ispit I. razine

Osim navedenih uvjeta, kandidati/kinje za sva radna mjesta moraju ispunjavati i opće uvjete za prijam u državnu službu propisane člankom 52. Zakona o državnim službenicima, a ne mogu biti primljene osobe za čiji prijam postoje zapreke iz članka 54. Zakona o državnim službenicima.

Na natječaj se mogu prijaviti punoljetne osobe oba spola.

Obvezni probni rad traje tri mjeseca za sva radna mjesta.

Natjecati se mogu i osobe koje nemaju položen državni ispit odgovarajuće razine, uz obvezu polaganja državnog ispita sukladno članku 99. Zakona o državnim službenicima.

Komisiju za provedbu javnog natječaja (u nastavku teksta: Komisija) imenuje ministar unutarnjih poslova.

Komisija utvrđuje popis kandidata/kinja prijavljenih na javni natječaj koji ispunjavaju formalne uvjete iz natječaja, a čije su prijave pravodobne i potpune i kandidate/kinje s tog popisa upućuje na testiranje i razgovor (intervju).

Testiranje se sastoji od provjere znanja, sposobnosti i vještina kandidata/kinja (pisani dio testiranja za sva radna mjesta iz javnog natječaja, a za radna mjesta pod rednim brojem 4. i 5. provodi se i provjera točnosti i brzine pisanja na osobnom računalu) i razgovora Komisije s kandidatima/kinjama (intervjua).

Kandidat/kinja koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova na testiranju. Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Smatra se da je kandidat/kinja koji nije pristupio/la testiranju ili razgovoru, povukao/la prijavu na javni natječaj i više se ne smatra kandidatom/kinjom u postupku.

Na web-stranici Policijske uprave zadarske [https://](https://mup.gov.hr/)zadarska-policija.gov.hr/ i web-stranici Ministarstva pravosuđa, uprave i digitalne transformacije <https://mpudt.gov.hr/> objavit će se vrijeme i mjesto održavanja testiranja i razgovora (intervjua), najmanje pet dana prije održavanja testiranja i razgovora.

Opis poslova i podaci o plaći radnih mjesta koja se popunjavaju ovim javnim natječajem, sadržaj i način testiranja te pravni izvori za pripremu kandidata za testiranje objavit će se na web-stranici Policijske uprave zadarske <https://zadarska-policija.gov.hr/>, istovremeno s objavom javnog natječaja.

Kandidati/kinje koji se prijavljuju za više radnih mjesta, podnose jednu prijavu na javni natječaj u kojoj su obvezni navesti redni broj i naziv radnog mjesta za koje se prijavljuju.

U prijavi na javni natječaj navode se podaci podnositelja/ljice prijave (ime, adresa stanovanja, broj telefona, odnosno mobitela i po mogućnosti e-adresa), redni broj i naziv radnog mjesta na koje se prijavljuje.

Obrazac prijave na javni natječaj nalazi se na web-stranici Policijske uprave zadarske https://zadarska-policija.gov.hr/.

Prijavu je potrebno vlastoručno potpisati.

Uz prijavu na javni natječaj kandidati/kinje su dužni priložiti:

1. životopis,
2. preslik svjedodžbe o završenom srednjoškolskom obrazovanju (osoba koja je obrazovanje završila u inozemstvu dužna je dostaviti i dokaz o priznavanju inozemne obrazovne kvalifikacije),
3. elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje koji mora sadržavati podatke o: poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi i trajanju staža osiguranja (e-radna knjižica),
4. dokaz o radnom iskustvu na odgovarajućim poslovima u trajanju kao što je navedeno u stručnim uvjetima za pojedino radno mjesto (uvjerenje/potvrda, ugovor o radu ili rješenje poslodavca na temelju kojeg se može utvrditi rad na odgovarajućim poslovima i razdoblje u kojem je kandidat/kinja obavljao navedene poslove).
5. presliku isprave o položenom državnom ispitu (ako podnositelj ima položen državni ispit),
6. dokaze o pravu prednosti pri zapošljavanju, ako ostvaruje takva prava.

Isprave se prilažu u neovjerenom presliku, a prije izbora kandidata/kinje predočit će se izvornik.

Potpunom prijavom smatra se prijava koja sadrži sve podatke i priloge navedene u javnom natječaju. Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom/kinjom u postupku javnog natječaja, o čemu joj se dostavlja pisana obavijest u kojoj se navode razlozi zbog kojih se ne smatra kandidatom/kinjom prijavljenim na javni natječaj. Obavijest se u pravilu dostavlja elektroničkom poštom.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijama u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/21 i 156/23), članku 48. f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 47. Zakona o civilnim stradalnicima iz Domovinskog rata („Narodne novine“, broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11), dužan/a se u prijavi na javni natječaj pozvati na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata uz prijavu na javni natječaj dužan/a je priložiti, osim dokaza o ispunjavanju traženih uvjeta, i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Pozivamo sve kandidate koji su osobe s invaliditetom, ukoliko im je potrebna razumna prilagodba prilikom provođenja pisanog dijela testiranja i intervjua, da potrebu za prilagodbom navedu u svojoj prijavi na javni natječaj i da se, nakon podnošenja prijave na javni natječaj, telefonski obrate na broj: 023/345-121 ili porukom na e -mail: [rparancin@mup.hr](mailto:rparancin@mup.hr), radi pravovremenog osiguravanja odgovarajuće prilagodbe.

Kandidat/kinja koji/a se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata uz prijavu na natječaj, osim dokaza o ispunjavanju traženih uvjeta, dužan/na je priložiti i rješenje odnosno potvrdu iz koje je vidljivo to pravo.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na javni natječaj, osim dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izabrani kandidati/kinje bit će pozvani da u primjerenom roku, a prije donošenja rješenja o prijmu u državnu službu, dostave uvjerenje nadležnog suda da se protiv nje/ga ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta te izvornike drugih dokaza o ispunjenju formalnih uvjeta iz javnog natječaja, uz upozorenje da se nedostavljanje traženih isprava smatra odustajanjem od prijma u državnu službu.

Prijave s dokazima o ispunjavanju uvjeta podnose se u roku **od 8 dana** od dana objave Javnog natječaja u Narodnim novinama i to neposredno putem pisarnice na adresi Put Murvice 9, Zadar ili poštom na adresu:

**MINISTARSTVO UNUTARNJIH POSLOVA**

**Policijska uprava zadarska**

**Ulica bana Josipa Jelačića 30, Zadar**

**s naznakom “za javni natječaj”**

Potpunom prijavom smatra se ona koja sadrži sve podatke i priloge navedene u Javnom natječaju.

O rezultatima javnog natječaja kandidati/kinje će biti obaviješteni/e javnom objavom rješenja o prijmu u državnu službu izabranog kandidata na web-stranici Ministarstva pravosuđa, uprave i digitalne transformacije <https://mpudt.gov.hr/> i na web-stranici Policijske uprave zadarske https://zadarska-policija.gov.hr/.

Dostava rješenja svim kandidatima smatra se obavljenom istekom osmog dana od dana objave na web-stranici Ministarstva pravosuđa, uprave i digitalne transformacije <https://mpudt.gov.hr/>

Ako se na javni natječaj ne prijave osobe koje ispunjavaju propisane i objavljene uvjete, odnosno ako prijavljeni kandidati/kinje ne zadovolje na testiranju, provedba postupka natječaja će se obustaviti.

**Policijska uprava zadarska**

**NAČELNIK POLICIJSKE UPRAVE**

**Anton Dražina**